wannaphong/clean_thaiwikipedia huggingface dataset:
# ชุมชนออนไลน์
ชุมชนออนไลน์  เป็นชุมชนที่มีสมาชิกเปิดใช้งานโดยการผ่านเข้าไปมีส่วนร่วมในกิจกรรมของสมาชิก (Amy Jo Kim, 2000) ชุมชนเสมือนสามารถใช้รูปแบบของระบบข้อมูลซึ่งทุกคนสามารถโพสต์เนื้อหา เช่น ระบบกระดานข่าวที่มีผู้คนสามารถเข้าไปโพสต์ได้เช่น เว็บบล็อก นอกจากนี้ยังเสริมการสื่อสารระหว่างคนที่รู้จักกันในชีวิตจริง หมายถึงจำนวนถูกใช้ในซอฟต์แวร์ที่สังคมแยกหรือรวมกันรวมทั้งข้อความที่ใช้ห้องแชทและการประชุมที่ใช้เสียงวิดีโอข้อความหรือลายเซ็น ที่สำคัญการเปลี่ยนแปลงทางสังคมและทางด้านเทคนิคอาจมีผลมาจากการแพร่กระจายของเครือข่ายทางสังคมเช่น เครือข่ายสังคมบนอินเทอร์เน็ตIlkka Tuomi Internet, Innovation and Open Source: Actors in the Network 2000 First Monday

 การแบ่งประเภทของชุมชนออนไลน์(ชุมชนเสมือน)
จำนวนของผู้เขียนได้มองที่แบ่งประเภทของชุมชนออนไลน์และผู้ที่อยู่ในพวกเขาให้เข้าใจถึงวิธีที่พวกเขามีโครงสร้าง จะได้รับการเสนอด้านเทคนิคของชุมชนออนไลน์เช่นว่าหน้าเว็บที่สามารถสร้างและแก้ไขโดยมากในกรณีที่เกี่ยวกับวิกิพีเดียหรือว่าเฉพาะผู้ใช้บางคนสามารถโพสต์ป้อนข้อมูลและแก้ไขได้เช่นเดียวกับกรณีที่มีเว็บบล็อกมากที่สุด , ชุมชนออนไลน์สามารถที่เฉพาะเจาะจงลงในรูปแบบของประเภท Bishop, J. (2009). Enhancing the understanding of genres of web-based communities: The role of the ecological cognition framework. International Journal of Web-Based Communities, 5(1) 

งานวิจัยอื่น ๆ ได้มองที่ผู้ใช้บางรายของชุมชนเสมือน Amy โจคิมจึงได้จัดขั้นตอนของการปฏิสัมพันธ์ชุมชนเสมือนและเรียกว่า'วงจรชีวิตสมาชิก'Kim, A.J. (2000). Community Building on the Web : Secret Strategies for Successful Online Communities. Peachpit Press. ISBN 0-201-87484-9 อื่น ๆ ได้แนะนำทฤษฎีตัวละครที่จะทำลายรูปแบบเฉพาะของพฤติกรรมของผู้ใช้โดยเฉพาะในบางหมวดหมู่ Campbell, J., Fletcher, G. & Greenhil, A. (2002). Tribalism, Conflict and Shape-shifting Identities in Online Communities. In the Proceedings of the 13th Australasia Conference on Information Systems, Melbourne Australia, 7-9 December 2002Bishop, J. (2008). Increasing Capital Revenue in Social Networking Communities: Building Social and Economic Relationships through Avatars and Characters. In: Romm-Livermore, C. (ed.) Social Networking Communities and eDating Services: Concepts and Implications. New York: IGI Global. Available online  Campbell, J., Fletcher, G. and Greenhill, A. (2009). Conflict and Identity Shape Shifting in an Online Financial Community, Information Systems Journal, (19:5), pp. 461–478. 

 วงจรชีวิตของสมาชิกในชุมชนออนไลน์(ชุมชนเสมือน)
Amy Jo วงจรชีวิตของคิมรัฐสมาชิกที่สมาชิกของชุมชนออนไลน์เริ่มต้นชีวิตของพวกเขาในชุมชนเป็นผู้เข้าชมหรือ lurkers หลังจากทำลายผ่านม่านคนกลายเป็นผู้มีส่วนร่วมในวิถีชีวิตชุมชน หากพวกเขาทำลายกำแพงกลายเป็นผู้นำ วงจรชีวิตนี้สามารถนำไปใช้กับชุมชนเสมือนจริงมากที่สุดอย่างชัดเจนกับระบบกระดานข่าว เช่นวิกิพีเดีย
# พอล แรนด์
พอล แรนด์ (ชื่อเกิด เปเรตซ์ โรเซนบอม 15 สิงหาคม 2457- 26 พฤศจิกายน 2539)Behrens, Roy R. “Paul Rand.” Print, Sept–Oct. 1999: 68+ เป็นนักออกแบบกราฟิกส์ชาวอเมริกัน เป็นที่รู้จักในผลงานด้านออกแบบโลโก้ให้กับหน่วยงานต่าง ๆ อาทิเช่น ไอบีเอ็ม ยูพีเอส เอนรอน เวสติงเฮาส์ เอบีซี และ เน็กต์ของสตีฟ จอบส์ พอล แรนด์ เป็นหนึ่งในกลุ่มคนที่ทำงานออกแบบในลักษณะสไตล์สวิส

พอล แรนด์ เข้าศึกษาสถาบันแพรตต์ (2472-2475) พาร์สันส์ (2475-76) และ อาร์ตสตูเดนส์ลีก (2476-77) ภายหลังเขาได้เป็นอาจารย์ที่มหาวิทยาลัยเยล
# จอห์น มาเอดะ
จอห์น ทาเกชิ มาเอดะ (เกิด 2509 ที่ซีแอตเทิล รัฐวอชิงตัน) เป็นชาวอเมริกันเชื้อสายญี่ปุ่น เป็นที่รู้จักในฐานะของนักออกแบบกราฟิก อาจารย์มหาวิทยาลัย นักเขียน ปัจจุบันเป็นประธานมหาวิทยาลัยที่โรงเรียนดีไซน์โรดไอแลนด์ (RISD) 

มะเอะดะจบการศึกษาจากสถาบันเทคโนโลยีแมสซาชูเซตส์ ในด้านวิศวกรรมซอฟต์แวร์ ซึ่งเป็นจุดเริ่มต้นของความคิดเขาโดยได้อิทธิพลงานพอล แรนด์ และมิเรียล คูเปอร์ หลังจากที่เขาจบการศึกษาระดับปริญญาตรีและโท ที่เอ็มไอที เขาได้ศึกษาต่อปริญญาเอกทางด้านศิลปะที่มหาวิทยาลัยสึกุบะ ประเทศญี่ปุ่น

ในปี 2542 เขาได้รับเลือกเป็น 1 ใน 21 บุคคลสำคัญในยุคศตวรรษที่ 21 จาก Esquire  ในปี 2544 เขาได้รับNational Design Award สำหรับงานออกแบบในด้านสื่อสารในสหรัฐอเมริกา และรางวัลออกแบบไมนิจิของญี่ปุ่น เขายังคงเป็นสมาชิกอาวุโสของ Design Futures CouncilDesign Futures Council Senior Fellows http://www.di.net/about/senior_fellows/ 

 ผลงาน 
 The Laws of Simplicity, MIT Press, 2006.
 Creative Code, Thames and Hudson, 2004.
 maeda@media, Thames and Hudson / Rizzoli / Bangert Verlag, 2000.
 Design By Numbers, MIT Press, 1999.
 Tap, Type, Write, Digitalogue Co., 1998.
 12 o’clocks, Digitalogue Co., 1997. 
 Flying Letters, Digitalogue Co., 1996.
 Reactive Square, Digitalogue Co., 1995.
# ปลาเฉี่ยวหิน
ปลาเฉี่ยวหิน หรือ ปลาเฉี่ยว หรือ ปลาผีเสื้อเงิน หรือ ปลาโสร่งแขก  เป็นปลาทะเลชนิดหนึ่ง มีชื่อวิทยาศาสตร์ว่า Monodactylus argenteus อยู่ในวงศ์ปลาเฉี่ยว (Monodactylidae) 

มีรูปร่างแบนข้างมาก ลำตัวป้อมสั้นเป็นรูปสี่เหลี่ยม ครีบหลังและครีบก้นยื่นยาว ผิวลำตัวสีเงินเหลือบเป็นประกายแวววาว เกล็ดมีขนาดเล็กละเอียด ครีบหลังสีเหลืองมีลายคาดสีดำตามขวางผ่านตาและบริเวณขอบแผ่นปิดเหงือก  ปากเล็กและเฉียงขึ้นบน หัวเล็ก  ดวงตากลมโต สามารถโตได้ถึง 13 นิ้ว แต่โดยทั่วไปจะอยู่ที่ 8 นิ้ว 

มีนิสัยชอบอยู่รวมกันเป็นฝูง ตามแนวปะการังใกล้ชายฝั่งในเขตอบอุ่น มีการกระจายพันธุ์อย่างกว้างขวาง โดยพบตั้งแต่ทะเลแดง, แอฟริกาตะวันออก, ซามัว ไปจนถึงนิวแคลิโดเนียจนถึงออสเตรเลีย สามารถปรับตัวให้อยู่ในน้ำกร่อยและน้ำจืดสนิทได้เป็นอย่างดี

เป็นปลาที่มีความสวยงามอีกชนิดหนึ่ง และความสามารถที่ปรับตัวในน้ำจืดได้ จึงนิยมเลี้ยงเป็นปลาสวยงาม โดยมีชื่อเรียกในวงการปลาสวยงามว่า  "บอร์เนียว" หรือ "เทวดาบอร์เนียว" เนื่องจากมีรูปร่างคล้ายปลาเทวดา

ปัจจุบันสามารถเพาะขยายพันธุ์ได้แล้วในสถานที่เลี้ยง โดยแม่ปลาจะวางไข่ได้ทั้งปี โดยการแบ่งเพศจะไม่สามารถทำได้ จนกว่าจะถึงฤดูผสมพันธุ์ โดยสังเกตคร่าว ๆ ว่า ปลาเพศเมียนั้นจะมีขนาดใหญ่ปลาเพศผู้ และช่องท้องจะอูมกว่า ช่องเพศจะเต่งตึงขณะกำลังตั้งท้อง โดยจะเพาะได้ในบ่อดิน การรวบรวมไข่จะกระทำได้ต่อเมื่อถ่ายน้ำ โดยใช้วัสดุตาข่ายที่มีความละเอียดกรองนันทวัฒน์ โชติสุวรรณ (มีนาคม 2012). ปลาทะเลสวยงาม ที่เพาะพันธุ์ได้ ในประเทศไทย. คอลัมน์ Blue Planet. นิตยสาร Aquarium Biz. ปีที่ 2 ฉบับที่ 21 หน้า 136. .
# ปลาฟิงเกอร์
ปลาฟิงเกอร์ หรือ ปลาเฉี่ยวแอฟริกา  เป็นปลาชนิดหนึ่ง ในวงศ์ปลาเฉี่ยว (Monodactylidae) มีชื่อวิทยาศาสตร์ว่า Monodactylus sebae

มีรูปร่างคล้ายกับปลาเฉี่ยวหินหรือปลาผีเสื้อเงิน (M. argenteus) ซึ่งอยู่ในสกุลเดียวกัน  แต่มีความแตกต่างกันคือ ปลาฟิงเกอร์จะไม่มีความแวววาวของเกล็ดเท่า และไม่มีเหลือบสีเหลืองสดที่ครีบหลังและครีบท้องเหมือนปลาเฉี่ยวหิน และมีลายแถบสีดำอีกแถบบริเวณก่อนถึงโคนครีบหาง และมีลักษณะเด่นคือ ครีบท้องในปลาที่โตเต็มที่แล้วจะยาวย้วยห้อยลงมาใต้ท้องดูเหมือนนิ้วมือของมนุษย์ ซึ่งเป็นที่มาของชื่อเรียก "ฟิงเกอร์"

มีขนาดโตเต็มที่ประมาณ 30 เซนติเมตร ซึ่งนับว่าใหญ่กว่าปลาเฉี่ยวหิน แพร่กระจายพันธุ์อยู่บริเวณปากแม่น้ำและป่าโกงกางของชายฝั่งทวีปแอฟริกาแถบตะวันออก ตั้งแต่กานาเรียสจนถึงแองโกลา

นิยมเลี้ยงเป็นปลาสวยงาม นิสัยก้าวร้าวและว่ายน้ำได้เร็วมาก จึงไม่เหมาะสมกับการเลี้ยงรวมกับปลาที่ว่ายน้ำช้ากว่า ปลา ฟิงเกอร์ มันดุมั๊ยครับ
# วงศ์ปลาเฉี่ยว
วงศ์ปลาเฉี่ยว (วงศ์: Monodactylidae) เป็นวงศ์ปลาจำพวกหนึ่ง ในอันดับปลากะพง (Perciformes) เป็นปลาที่มีรูปร่างโดยรวมคือ แบนข้างมากเป็นรูปสี่เหลี่ยม หัวเล็ก ปากมีขนาดเล็ก ครีบหลังและครีบท้องคม ครีบอกและครีบหางสั้น มีลายพาดสีดำบริเวณหางและช่องปิดเหงือก ตากลมโต เกล็ดเล็กละเอียดมาก  ชอบอยู่รวมกันเป็นฝูง โดยเป็นปลาขนาดเล็ก ขนาดใหญ่ที่สุดไม่เกินฝ่ามือของมนุษย์ อาศัยอยู่ตามชายฝั่งทะเลหรือปากแม่น้ำ สามารถปรับตัวให้อาศัยได้ทั้งน้ำเค็ม-น้ำกร่อย-น้ำจืด ได้เป็นอย่างดี

แพร่พันธุ์โดยการวางไข่ในบริเวณที่เป็นน้ำจืดหรือมีปริมาณความเค็มน้อย โดยปลาตัวเมียจะวางไข่ก่อนที่ปลาตัวผู้จะปล่อยน้ำเชื้อผสม ก่อนที่ลูกปลาจะค่อย ๆ เติบโตและอพยพไปอยู่ในบริเวณที่เป็นน้ำกร่อยหรือน้ำเค็มมากขึ้น ซึ่งปัจจุบันสามารถเพาะขยายพันธุ์ได้แล้วในสถานที่เลี้ยง

พบในทะเลแถบเขตร้อนอย่างกว้างขวาง ตั้งแต่ชายฝั่งทะเลภูมิภาคแอฟริกาตะวันออกไปจนถึงออสเตรเลีย มีทั้งหมด 2 สกุล 6 ชนิด

 การจำแนกชนิด 
 สกุล Monodactylus 

สกุลนี้ปลาจะมีรูปร่างเป็นสีเหลี่ยม ครีบทุกครีบคม สั้น สามารถปรับตัวให้อาศัยได้ทั้งน้ำเค็ม, น้ำกร่อย และน้ำจืด จึงทำให้นิยมเลี้ยงกันเป็นปลาสวยงาม ทั้งในพิพิธภัณฑ์สัตว์น้ำทั่วโลก และในตู้ปลาส่วนบุคคล ซึ่งมักจะมีชื่อเรียกกันในแวดวงปลาสวยงามในปลาวงศ์นี้รวม ๆ กันว่า "บอร์เนียว" หรือ "ฟิงเกอร์"

 Monodactylus argenteus 
 Monodactylus falciformis 
 Monodactylus kottelati
 Monodactylus sebae

 สกุล Schuettea 

สกุลนี้รูปร่างปลาจะยาวกว่าสกุล Monodactylus มีชื่อสามัญเรียกว่า "Pomfred" มีรูปร่างคล้ายปลาในวงศ์ปลาแป้นแก้ว (Ambassidae) และจะอาศัยอยู่ได้แค่น้ำกร่อยหรือน้ำทะเลเท่านั้น

 Schuettea scalaripinnis 
 Schuettea woodwardi ข้อมูลจากFishbase.com
# ออสเตรเลียส์เน็กซต์ท็อปโมเดล ฤดูกาลที่ 1
ออสเตรเลียส์เน็กซต์ท็อปโมเดล ฤดูกาลที่ 1 ออกอากาศเป็นครั้งแรกในวันที่ 11 มกราคม พ.ศ. 2548 จนถึงวันที่ 1 มีนาคม พ.ศ. 2548 ทางสถานีโทรทัศน์ช่อง ฟ็อกซ์8 จากผู้สมัครทั่วประเทศออสเตรเลีย ถูกคัดเลือกให้เลือกเพียง 10 คนสุดท้ายเข้าสู่การแข่งขัน ในระยะเวลา 8 สัปดาห์ ทั้ง 10 คนจะอาศัยอยู่ร่วมกันในอพาร์ตเมนท์ และแข่งขันโจทย์ในแต่ละสัปดาห์ จนเหลือผู้ชนะเพียงหนึ่งเดียวที่จะได้เป็น ออสเตรเลียเน็กซ์ท็อปโมเดล คนแรกในประวัติศาสตร์

รางวัลที่ผู้ชนะในฤดูกาลแรกนี้จะได้รับคือ ได้เซ็นสัญญากับเอเจนซี่นางแบบ ชิค โมเดล เมเนจเม้นท์, ได้เดินทางไปร่วมงานกับเอเจนซี่นางแบบที่เมืองมิลาน ประเทศอิตาลี, ถ่ายแฟชั่นลงในนิตยสารคลีโอ, และสัญญากับแคมเปญเครื่องสำอาง นโปเลียน คอสเมติค 1 ปีเต็ม ในฤดูกาลแรกนี้จะยังไม่มีการบินไปแข่งขันต่อที่ต่างประเทศ 

ผู้ชนะคนแรกของออสเตรเลียส์เน็กซต์ท็อปโมเดล คือ เจมมา แซนเดอร์สัน อายุ 22 ปี จากเมือง นิวคาสเซิล

 ผู้เข้าแข่งขัน 
 ผู้เข้าแข่งขัน อายุ เมืองที่อาศัย ผลการแข่งขัน นาโอมิ ทอมป์สัน 22 ทาวน์สวิลล์ ถูกคัดออกคนที่ 1 (อันดับที่ 10) นิโคล ฟราเซอร์ 19 อัลเบอรี ถูกคัดออกคนที่ 2 (อันดับที่ 9) เอตอง เทอบา มูลูเอล 19 ซิดนีย์ ถูกคัดออกคนที่ 3 (อันดับที่ 8) แอลลานา ริดจ์ 19 ซิดนีย์ ขอออกจากการแข่งขัน (อันดับที่ 7) โซอี แมคโดนัลด์ 19 โกลด์ โคสต์ ถูกคัดออกคนที่ 4 (อันดับที่ 6) ซิมโมน ดักแมนทอน 18 เมลเบิร์น ถูกคัดออกคนที่ 5 (อันดับที่ 5) ซาแมนธา "แซม" มอร์ลีย์ 20 โกลด์ โคสต์ ถูกคัดออกคนที่ 6 (อันดับที่ 4) แชนนอน แมคไกวร์ 19 เพิร์ท ถูกคัดออกคนที่ 7 (อันดับที่ 3) โคลอี วิลสัน 19 แอดิเลด รองชนะเลิศ เจมมา แซนเดอร์สัน 22 นิวคาสเซิล ชนะเลิศ

 คณะกรรมการ 
 เอริกา เฮย์นาตซ์ (ผู้ดำเนินรายการ)
 อเล็กซ์ เพอร์รี่
 เคน ทอมป์สัน
 มาร์การิต คราเมอร์

 ข้อมูลการออกอากาศ 

 ผลการแข่งขัน 
 ตารางการเรียกชื่อ 
ลำดับตอนที่1 2 3 4 5 6 7 81โคลอี เจมมาซิมโมน แชนนอนโคลอีซาแมนธาแชนนอนโคลอีเจมมา2แอลลานาซาแมนธาเจมมาซาแมนธาซาแมนธาแชนนอนเจมมาเจมมาโคลอี3ซิมโมนแชนนอนซาแมนธาซิมโมน ซิมโมน โคลอีโคลอีแชนนอน4แชนนอนโคลอีโซอีเจมมาเจมมาเจมมาซาแมนธา5โซอีซิมโมน โคลอีโคลอีโซอีแชนนอนซิมโมน6เจมมาเอตอง แชนนอนโซอี7ซาแมนธาโซอีแอลลานาแอลลานา8เอตอง แอลลานาเอตอง 9นิโคลนิโคล10นาโอมิ

  ผู้ชนะเลิศการแข่งขัน
  ผู้ชนะรางวัลประจำสัปดาห์
  ผู้ที่ถูกคัดออกจากการแข่งขัน
  ผู้เข้าแข่งขันที่ขอออกจากการแข่งขันเอง
  ผู้ที่ชนะรางวัลประจำสัปดาห์และถูกคัดออก
  ผู้เข้าแข่งขันที่ยืนเป็นสองคนสุดท้ายแต่ไม่มีใครถูกคัดออก
# เหตุระเบิดในอิสตันบูล พ.ศ. 2553
เหตุระเบิดในอิสตันบูล พ.ศ. 2553  เป็นเหตุระเบิดพลีชีพซึ่งเกิดขึ้นที่จัตุรัสทักสิมในอิสตันบูล ประเทศตุรกี เมื่อวันที่ 31 ตุลาคม พ.ศ. 2553 ซึ่งทำให้มีผู้ได้รับบาดเจ็บ 32 คน ซึ่ง 15 คนในจำนวนนี้เป็นเจ้าหน้าที่ตำรวจ

 การโจมตี 
เหตุระเบิดดังกล่าวมีเป้าหมายไปยังตำรวจปราบจลาจลและยานพาหนะของตำรวจซึ่งอยู่ในบริเวณจัตุรัสทักสิม หลังเกิดเหตุระเบิด ได้มีการตรวจค้นพบวัตถุระเบิดเพิ่มอีกเป็นจำนวนมากในบริเวณที่เกิดเหตุ มีผู้ได้รับบาดเจ็บทั้งสิ้น 32 คน ซึ่ง 17 คนในจำนวนนี้เป็นพลเรือน และอีก 15 นายเป็นตำรวจ ผู้ได้รับบาดเจ็บ 2 คนได้รับรายงานว่าได้รับบาดเจ็บสาหัส

 ความรับผิดชอบ 
ในขณะที่ยังไม่มีการยืนยันอย่างเป็นทางการว่ากลุ่มใดเป็นผู้ก่อเหตุ แต่ได้มีการเสนอว่ากลุ่มฝ่ายซ้ายหรือพรรคแรงงานเคอร์ดิสถานเป็นผู้รับผิดชอบต่อเหตุการณ์ดังกล่าว เนื่องจากกลุ่มนี้เคยโจมตีอิสตันบูลมาก่อนหน้านี่แล้ว

วันที่ 31 ตุลาคมนับว่ามีความสำคัญ เนื่องจากเป็นวันการเฉลิมฉลองครั้งสุดท้ายสำหรับวันสาธารณรัฐ ซึ่งเป็นวันเดียวกับการประกาศอิสราภาพสำหรับสาธารณรัฐตุรกี และประธานาธิบดีตุรกี อับดุลลาห์ กัล มีกำหนดการเดินทางมายังบริเวณใกล้เคียง การเลือกเวลาระเบิดอาจถูกมองว่ามีความสำคัญได้เช่นกัน เนื่องจากพรรคแรงงานเคอร์ดิสถานได้ประกาศหยุดยิงฝ่ายเดียวเมื่อสองเดือนก่อน และมีกำหนดสิ้นสุดภายในวันที่ 31 ตุลาคม อย่างไรก็ตาม พรรคแรงงานเคอร์ดิสถานได้ปฏิเสธความรับผิดชอบต่อเหตุการณ์ดังกล่าว และยังได้ประกาศว่าทางพรรคได้ขยายระยะเวลาการหยุดยิงฝ่ายเดียวจนกระทั่งการเลือกตั้งทั่วไปในปี พ.ศ. 2554http://english.aljazeera.net/news/europe/2010/11/2010111152255237544.html
# พิงค์แพนเตอร์
พิงค์แพนเตอร์  คือชื่อวงดนตรีสัญชาติไทย โดยมีวิชัย ปุญญะยันต์เป็นหัวหน้าวงและเป็นผู้ตั้งชื่อวงเองตามตัวการ์ตูนตลกแนวสืบสวนยอดนิยมในแถบยุโรป"The Pink Panther" กับเจ้าเสือสีชมพู oknation.net มีผลงานเพลงเป็นที่รู้จักคือ "รักฉันนั้นเพื่อเธอ" และ "รอยเท้าบนผืนทราย"

ประวัติ
วิชัย ปุญญะยันต์ และ วิรัช อยู่ถาวร อดีตสมาชิกวง ซิลเวอร์แซนด์(Silver Sand) ที่ยุบไป ร่วมกันตั้งวงดนตรีขึ้นมาใหม่ โดยใช้ชื่อวง "พิงค์แพนเตอร์" ซึ่งชื่อนี้มาจากคุณวิชัยเกิดตรงกับปีเสือ(พ.ศ. 2493) และชื่นชอบตัวการ์ตูนพิงค์แพนเตอร์  แต่ วิรัช ได้ขอลาออกหลังจากนั้นไม่กี่เดือน เนื่องจากมีงานสอนดนตรีที่สยามกลการและมีปัญหาทางสุขภาพ

ต่อมา วิชัย ปุญญะยันต์ ได้เข้ารับตำแหน่งมิวสิคไดเรคเตอร์ให้กับบริษัท อีเอ็มไอ โดยเป็นผู้เรียบเรียงเสียงประสาน ผู้ร้องไกด์ และนำวงพิงค์แพนเตอร์เล่นดนตรีบันทึกเสียงให้กับศิลปินต่างๆ ในสังกัด อาทิ วงชาตรี, จันทนีย์ อูนากูล, สุชาติ ชวางกูร เป็นต้น  กระทั่งคุณประมาณ บุษกร ผู้บริหารของบริษัทพิ้งค์แพนเตอร์ได้แนะนำให้วงมีอัลบั้มเพลงเป็นของตนเอง จึงเกิดอัลบั้มชุดแรกคือ "สายชล" ในปี พ.ศ. 2525 ซึ่งมีเพลง สายชล แต่งโดย จันทนีย์ อูนากูล แต่เพลงที่สร้างชื่อเสียงให้กับวงเป็นอย่างมากกลับเป็นเพลง "รักฉันนั้นเพื่อเธอ" ซึ่งแต่งโดย ชรัส เฟื่องอารมย์ โดยเอาทำนองเพลง Yume Oi Sake ของญี่ปุ่น มาใส่เนื้อร้องเป็นภาษาไทย และได้มีการเปลี่ยนชื่อชุดตามชื่อเพลงยอดนิยมดังกล่าวในภายหลัง ทำยอดขายนับแสนตลับ พิ้งค์แพนเตอร์ โดย kilroy และเป็นศิลปินกลุ่มแรกที่ขึ้นเวทีถาวรของรายการโลกดนตรี ข้างอาคารห้องส่งททบ. 5 ในวันที่ 22 มกราคม พ.ศ. 2527

พิงค์แพนเตอร์ออกอัลบั้มชุดต่อมาให้กับอีเอ็มไอ ได้แก่  "ไกลเกินฝัน" (2526) มีเพลง รอยเท้าบนผืนทราย เป็นเพลงฮิต, "วิมานในฝัน" (2527), "นางนวล"(2527), "จุดหมายนั้นฉันมีเธอ" (2528), "รักพี่นะ" (2529) และ "สิ้นสายสัมพันธ์" (2529) จากนั้นจึงเปลี่ยนเข้าสังกัด ท็อปไลน์, นิธิทัศน์ และร่วมงานกับ แกรมมี่ ตามลำดับ โดยออกอัลบั้มเพลงใหม่และเพลงเก่าจากศิลปินคนอื่น รวมถึงนำเพลงของตนเองมาบรรเลงด้วยเครื่องดนตรีสมัยใหม่ แต่ได้รับความนิยมน้อยกว่าสมัยก่อนเสือสีชมพู...พิ้งค์แพนเตอร์  oldsonghome.com

ทางวงได้มีการเปลี่ยนแปลงสมาชิกวงอยู่หลายครั้งตามยุคสมัย  เหลือเพียง วิชัย และบางคน ที่ยังดำเนินวงอยู่    สมาชิกเด่นๆ ได้แก่ ณรงค์ อับดุลราฮิม, อดุลย์ วงษ์แก้ว, ประจวบ สินเทศ, ธนพล ไตรเวทย์(แดง แฟนทาสติก), กรองทอง ทัศนพันธ์, ปนิตา ทัศนพันธ์(ทายาทของครูสมยศ ทัศนพันธ์) และ โสรยา สิรินันท์(นางเอกละครโทรทัศน์เรื่อง เจ้าซอใจซื่อ)  นอกจากนี้ยังรับทำเพลงประกอบโฆษณาให้กับสินค้าต่างๆ มากมาย และมีห้องบันทึกเสียงของตนเองสัมภาษณ์ พิงค์แพนเตอร์  oldsonghome.com  

เอกลักษณ์ที่สำคัญของวง ได้แก่ การใช้เสียงดนตรีที่ต้องอาศัยนักดนตรีกลุ่มเครื่องสาย เช่น ไวโอลิน วิโอลา จากวงดุริยางค์กองทัพเรือ และกรมศิลปากรเข้าเสริมในหลายๆ เพลงทั้งในภาคบันทึกเสียงอัลบั้มและภาคแสดงสด ทำให้การเรียบเรียงเสียงประสานดูขลังและกลมกลืนจนน่าติดตาม  กับการแต่งกายแบบสูทของสมาชิกวงทุกคนทั้งชายหญิง  แม้แต่หน้าปกเทปของวงในยุคต้นๆ ยังใช้ภาพวาดตัวการ์ตูนต้นแบบมาแสดงเข้ากับคอนเซ็ปต์หรือชื่อของอัลบั้ม จึงเป็นที่จดจำของแฟนเพลงมาเนิ่นนาน

ผลงานการโปรดิวเซอร์

วงพิงค์แพนเตอร์

สุนทราภรณ์ แกรมมี่โกลด์ซีรีส์ (2542)
# อำมาตย์
อำมาตย์  คือ ข้าราชการ ข้าเฝ้า ขุนนาง (มาจากคำว่า อมาตย์) ที่ปรึกษาชั้นผู้ใหญ่ที่มีความสำคัญและใกล้ชิดกับพระมหากษัตริย์ คอยถวายความเห็นแด่พระมหากษัตริย์เพื่อให้ทรงมีพระบรมราชวินิจฉัย เคยใช้เป็นยศพลเรือน http://guru.sanook.com/dictionary/พจนานุกรม_ไทย-ไทย_ราชบัณฑิตยสถาน/ก/

ในรัชสมัยพระบาทสมเด็จพระมงกุฎเกล้าเจ้าอยู่หัวใช้เป็นคำเรียกตำแหน่งข้าราชพลเรือน จัดเป็น 3 ชั้น คือ รองอำมาตย์ อำมาตย์ มหาอำมาตย์ ชั้นหนึ่งมี 3 คือ เอก โท ตรี แต่ชั้นมหาอำมาตย์มีสูงขึ้นไปอีกชั้นหนึ่ง คือ มหาอำมาตย์นายก เป็นชั้นพิเศษ ยศดังกล่าวนี้ถูกเลิกใช้ เมื่อมีการเปลี่ยนแปลงการปกครอง พ.ศ. 2475http://guru.sanook.com/dictionary/พจนานุกรม_ไทย-ไทย_อ.เปลื้อง_ณ_นคร/ก/

ที่ปรึกษาชั้นผู้ใหญ่ที่มีความสำคัญและใกล้ชิดกับพระราชาเช่น
สมุหนายก มีหน้าที่ ผู้ว่าราชการแทนพระมหากษัตริย์บริหารแผ่นดิน
สมุหพระกลาโหม ควบคุมเกี่ยวกับทางทหารทั่วประเทศ
มหาดเล็ก และ ราชครู

 ยศข้าราชการพลเรือน 
ยศมหาอำมาตย์นายกมหาอำมาตย์เอกมหาอำมาตย์โทมหาอำมาตย์ตรีมหาอำมาตย์จัตวา(ปัจจุบันไม่มีการแต่งตัั้ง)อำมาตย์เอกอำมาตย์โทอำมาตย์ตรีรองอำมาตย์เอกรองอำมาตย์โทรองอำมาตย์ตรีว่าที่รองอำมาตย์ตรีราชบุรุษ RTCSSMaha Am-mat Nayok Maha Am-mat Ek Maha Am-mat Tho Maha Am-mat Tri Maha Am-mat Chattawa Am-mat Ek Am-mat Tho Am-mat Tri Rong Am-mat Ek Rong Am-mat Tho Rong Am-mat Tri Wa-thi Rong Ammat Tri Ratcha Bu-rut อักษรย่อไม่มีม.อ.อ.ม.อ.ท. ม.อ.ต. ม.อ.จ.อ.อ.อ.ท. อ.ต. ร.อ.อ. ร.อ.ท. ร.อ.ต. ว่าที่ ร.อ.ต.ร.บ. Anglicised versionField Marshal General Lieutenant General Major General Brigadier 
(not obtainable anymore) 

Senior Colonel  Colonel Lieutenant Colonel Major Captain Lieutenant Second Lieutenant Second Lieutenant Officer Cadet UK equivalentField MarshalGeneralLieutenant GeneralMajor GeneralBrigadierColonelLieutenant ColonelMajorCaptainLieutenantSecond LieutenantSecond LieutenantOfficer Cadet
# ออโต้บาห์น
ออโต้บาห์น เป็นวงดนตรีแจ๊สสัญชาติไทย  มีผลงานอัลบั้มเพลงกับค่ายคีตา เรคคอร์ดสจำนวนสองชุด ในช่วงปี พ.ศ. 2534-2536 โดยมีเพลง "ทนได้ทนไป" และ "แด่เธอ" เป็นที่รู้จัก  สมาชิกวง ได้แก่  อัธพนธ์ มกรานนท์(เอ็ดดี้) บุตรชายของอาคม มกรานนท์, โชติชู พึ่งอุดม(ป้อม) ร่วมกับ  ธรรมนูญ หะยีสาและ(นุ) และ สมโชค เล้าเปี่ยมทอง(เกี๊ยก) จากวงร็อคเคสตร้า

เดิมก่อตั้งโดย หรั่ง ร็อคเคสตร้า ร่วมด้วยเพื่อนร่วมวงเก่า คือ เกี๊ยก และ นุ เล่นเพลงแนวแจ๊ส แต่หรั่งได้ถอนตัวไปออกอัลบั้มเดี่ยวของตน จึงได้ เอ็ดดี้ และ ป้อม เข้าร่วมวง โดยเล่นประจำอยู่ที่ร้าน เดอะ กลาส ซึ่งตั้งอยู่ในบริษัท บัตเตอร์ฟลาย ของ จิรพรรณ อังศวานนท์ ซึ่งสมาชิกวงยังได้มีโอกาสคลุกคลีในการทำเพลงประกอบภาพยนตร์และโฆษณาให้กับบัตเตอร์ฟลาย ต่อมาจึงทำอัลบั้มเพลงในที่สุด คือ "Autobahn"(2534) และ "ความรัก"(2535-2536) โดยมี จิรพรรณ ดูแลการผลิต และได้ทีมนักแต่งเพลงจากคีตา อาทิ ฉัตรชัย ดุริยประณีต, เชษฐา ยารสเอก มาแต่งเพลงให้  

เอ็ดดี้ และ ป้อม มีอัลบั้มเดี่ยวภายหลังการแยกวง โดยที่สมาชิกทั้งหมดยังคงรับงานเล่นดนตรีทั่วไป
# กองเรือผสม
กองเรือผสม  เป็นส่วนมหาสมุทรของกองทัพเรือจักรวรรดิญี่ปุ่น ก่อนสงครามโลกครั้งที่สอง กองเรือผสมไม่ใช่กองกำลังประจำการ แต่เป็นกองกำลังชั่วคราวที่ตั้งขึ้นระหว่างการรบหรือการซ้อมรบครั้งใหญ่ของกองทัพเรือ จากหน่วยงานที่หลากหลายซึ่งปกติขึ้นตรงต่อสายการบังคัญบัญชาที่ต่างกันในยามสงบ

 รูปภาพผู้บัญชาการทหารกองเรือผสมที่สำคัญ
# ปริญญาตรี
ปริญญาตรี หรือ ปริญญาบัณฑิต เป็นระดับการศึกษาย่อยในการอุดมศึกษา ต่อเนื่องจากชั้นมัธยมศึกษา คำว่า ตรี หมายถึง ชั้นที่สาม (ใช้เกี่ยวกับลำดับชั้นหรือขั้นของยศตำแหน่ง คุณภาพ หรือ วิทยฐานะ ต่ำกว่า โท สูงกว่า จัตวา) 

ระดับปริญญาตรี โดยทั่วไปเวลาสี่ปี แต่สามารถช่วง 2-6 ปีขึ้นอยู่กับภูมิภาคของโลก

 ปริญญาตรีในประเทศไทย 

การจัดการศึกษาปริญญาตรีในประเทศไทย โดยส่วนใหญ่จะกำหนดระยะเวลาของหลักสูตรไว้ 4 หรือ 5 ปี และ 2 หรือ 3 ปี ในหลักสูตรต่อเนื่องจากอนุปริญญา มีจุดมุ่งหมายที่จะพัฒนาให้บุคคลมีความรู้ ความสามารถ ดังนี้ 

 มีความรู้และทักษะพื้นฐานในการประกอบอาชีพได้เป็นอย่างดี
 มีความรู้ทันสมัย ใฝ่รู้ และพัฒนาตนเอง
 มีความสามารถในการจัดระบบความคิด คิดวิเคราะห์ สังเคราะห์และประเมินผล
 มีความคิดริเริ่มสร้างสรรค์ ประยุกต์ใช้ความรู้และสร้างผลงานใหม่ได้
 มีความสามารถในการบริหารจัดการและการทำงานเป็นทีม
 มีความสามารถในการใช้ภาษาในการสื่อสารและใช้เทคโนโลยีได้ดี
 มีคุณธรรมจริยธรรมในการดำรงชีวิตและประกอบวิชาชีพ

สำหรับผู้ที่สำเร็จการศึกษาระดับปริญญาตรีในประเทศไทย จะมีคำเรียกว่า “บัณฑิต” หมายถึง ผู้ทรงความรู้ ผู้มีปัญญา นักปราชญ์  เช่น วิทยาศาสตรบัณฑิต แพทยศาสตรบัณฑิต บัญชีบัณฑิต เป็นต้น
# จงรัก พลาศัย
ผู้ช่วยศาสตราจารย์ ดร.จงรัก พลาศัย นายกสภามหาวิทยาลัยนราธิวาสราชนครินทร์http://www.ratchakitcha.soc.go.th/DATA/PDF/2559/E/052/13.PDFวารสาร ประวัติอธิการบดี มหาวิทยาลัยนราธิวาสราชนครินทร์ อธิการบดีคนแรกของมหาวิทยาลัยนราธิวาสราชนครินทร์ อดีตผู้อำนวยการวิทยาลัยเทคนิคนราธิวาส

 ประวัติ 

 การศึกษา 
ผศ.ดร.จงรัก พลาศัย สำเร็จการศึกษาระดับปริญญาตรี ครุศาสตรอุตสาหกรรมบัณฑิต (วิศวกรรมเครื่องกล) จากสถาบันเทคโนโลยีราชมงคล วิทยาเขตเทเวศน์ กรุงเทพมหานคร เมื่อปี พ.ศ. 2532 ระดับปริญญาโท รัฐประศาสนศาสตรมหาบัณฑิต จากมหาวิทยาลัยสงขลานครินทร์ วิทยาเขตหาดใหญ่ พ.ศ. 2541 และระดับปริญญาเอก ด้านการศึกษา (Ed.D.) จากมหาวิทยาลัยบาเกียว ประเทศฟิลิปปินส์  ปี พ.ศ. 2551

 การทำงาน 
ผศ.ดร.จงรัก พลาศัย เริ่มรับราชการครู ประจำโรงเรียนเกษตรกรรมนราธิวาส เมื่อปี พ.ศ. 2519 ต่อมาในปี พ.ศ. 2525 จึงได้มารับตำแหน่งอาจารย์ ประจำวิทยาลัยเกษตรและเทคโนโลยีบุรีรัมย์ จังหวัดบุรีรัมย์ ในปี พ.ศ. 2526 เป็นผู้ช่วยผู้อำนวยการวิทยาลัยสารพัดช่างนราธิวาส ต่อมา พ.ศ. 2539 เป็นผู้อำนวยการวิทยาลัยการอาชีพตากใบ และเป็นผู้อำนวยการวิทยาลัยเทคนิคนราธิวาส ในปี พ.ศ. 2545 กระทั่งในปี พ.ศ. 2548 ได้มีการจัดตั้งมหาวิทยาลัยนราธิวาสราชนครินทร์ขึ้น และยุบรวมเอาวิทยาลัยเทคนิคนราธิวาสเข้าเป็นหน่วยงานในสังกัด ดร.จงรัก พลาศัย จึงได้รับการแต่งตั้งเป็นอธิการบดีมหาวิทยาลัยนราธิวาสราชนครินทร์ ตั้งแต่ปี พ.ศ. 2549 จนถึงปัจจุบันประกาศสำนักนายกรัฐมนตรี เรื่อง แต่งตั้งอธิการบดีมหาวิทยาลัยนราธิวาสราชนครินทร์

 ผลงานโดดเด่น 
ผศ.ดร.จงรัก พลาศัย เคยได้รับคัดเลือกเป็นข้าราชการผลงานดีเด่นของจังหวัดชายแดนภาคใต้ สาขาการบริหารนโยบาย ประจำปี 2546 โดยสมเด็จพระเทพรัตนราชสุดาฯ สยามบรมราชกุมารี ได้พระราชทานเกียรติบัตร ณ อาคารสิริกาญจนทักษิณ พระตำหนักทักษิณราชนิเวศน์ เมื่อวันที่ 11 ธันวาคม พ.ศ. 2546 และได้รับคัดเลือกจากกระทรวงวัฒนธรรม ให้เป็นผู้ทำคุณประโยชน์ต่อพระพุทธศาสนา ประเภทส่งเสริมและอนุรักษ์วัฒนธรรม มรดกไทยทางพระพุทธศาสนา โดยสมเด็จพระเทพรัตนราชสุดาฯ สยามบรมราชกุมารี ได้พระราชทานรางวัลเสาเสมาธรรมจักรเนื่องในวันวิสาขบูชาโลก ประจำปี 2547

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๓๙๘, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕, เล่ม ๑๒๙ ตอนที่ ๓๕ ข หน้า ๑๐๔, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๓๒ ตอนที่ ๓๒ ข หน้า ๗๐, ๓๑ สิงหาคม ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๑ ตอนที่ ๔ ข หน้า ๓๐๕, ๑๐ มีนาคม ๒๕๔๗
# ปฏิบัติการดาวน์ฟอล
ปฏิบัติการดาวน์ฟอล  เป็นแผนการโดยรวมของฝ่ายสัมพันธมิตรเพื่อบุกญี่ปุ่นในช่วงใกล้จะสิ้นสุดสงครามโลกครั้งที่สอง ปฏิบัติการถูกยกเลิกเมื่อญี่ปุ่นได้ยอมจำนนหลังจากโดนทิ้งระเบิดนิวเคลียร์ที่เมืองฮิโรชิมะและนางาซากิ สหภาพโซเวียตประกาศร่วมสงครามต่อต้านญี่ปุ่น และยึดครองแมนจูเรียGiangreco (2009) pg. xvi ปฏิบัติการดาวน์ฟอลแบ่งออกเป็นสองส่วนด้วยกันคือ: ปฏิบัติการโอลิมปิก (Operation Olympic) และ ปฏิบัติการโคโรเนต (Operation Coronet) ปฏิบัติการจะเริ่มต้นในเดือนตุลาคม ค.ศ. 1945 ปฏิบัติการโอลิมปิกมีวัตถุประสงค์เพื่อยึดดินแดนหนึ่งในสามทางใต้ของดินแดนตอนใต้สุดของประเทศญี่ปุ่น เกาะคีวชู และเกาะโอกินาวะที่พึ่งยึดได้เพื่อใช้เป็นพื้นที่รองรับการรุกคืบต่อไป ต่อมาในฤดูใบไม้ผลิ ค.ศ. 1946 ปฏิบัติการโคโรเนตถูกวางแผนไว้สำหรับบุกที่ราบคันโต ใกล้กับโตเกียว บนเกาะฮนชู สนามบินบนเกาะคีวชูที่ยึดได้ในปฏิบัติการโอลิมปิกจะเป็นฐานสนับสนุนปฏิบัติการโคโรเนต ถ้าดาวน์ฟอลเกิดขึ้น นี่อาจจะเป็นการทำสงครามสะเทินน้ำสะเทินบกที่มีขนาดใหญ่ที่สุดในประวัติศาสตร์

ภูมิศาสตร์ของญี่ปุ่นทำให้ฝ่ายญี่ปุ่นทราบถึงแผนการบุกนี้เช่นกัน ญี่ปุ่นสามารถทำนายแผนการบุกของฝ่ายสัมพันธมิตรได้ถูกต้องและได้ทำการปรับแผนป้องกัน ปฏิบัติการเคะสึโง (Operation Ketsugō) ญี่ปุ่นวางแผนป้องกันเกาะคีวชูทั้งหมดด้วยกองหนุนเพียงน้อยนิดสำหรับปฏิบัติการป้องกันใด ๆ ที่ตามมา มีการคาดการณ์ถึงผู้บาดเจ็บล้มตายในจำนวนหลากหลายต่างกันไป แต่ก็เป็นจำนวนที่สูงมากสำหรับทั้งสองฝ่ายขึ้นกับระดับการต่อต้านของประชาชนญี่ปุ่นในการบุก คาดกันว่าอาจมีผู้บาดเจ็บล้มตายถึงหนึ่งล้านคนสำหรับฝ่ายสัมพันธมิตร และสิบล้านคนสำหรับฝ่ายญี่ปุ่น